Lonmin kry nuwe baas | Nuus24
Lonmin kry nuwe baas
Johannesburg – Lonmin Platinum het die maatskappy se hoof- finansiële beampte, Simon Scott, as sy nuwe waarnemende uitvoerende hoof gekies. Die maatskappy het in ‘n verklaring gesê sy hoof- uitvoerende beampte, Ian Farmer, kry behandeling en sal eers oor ‘n paar maande weer voltyds kan werk. “Simon sal deur die bestaande span van uitvoerende adjunk-presidente by Lonmin ondersteun word asook die uitvoerende komitee, wat steeds beide Roger Phillimore en Mahomed Seedat insluit.” ‘n Ernstige siekte is by Farmer gediagnoseer en hy is op 16 Augustus in ‘n hospitaal opgeneem. Altesaam 3 000 rotsbrekers by die Marikana-myn het op 10 Augustus met ‘n onwettige staking begin. Altesaam 34 mynwerkers is verlede week in ‘n skietery met die polisie afgemaai toe polisiebeamptes die stakers uitmekaar wou jaag.Die betogings het vermoedelik te make met mededingendheid tussen die National Union of Mineworkers (Num) en die Association of Mineworkers and Construction Union (Amcu) oor erkenningsooreenkomste by die myn. Werkers wou ook meer betaal word.Volg Nuus24 op Twitter - SAPA
Werkers staak wéér by Medupi
Bouwerk aan die Medupi-kragsentrale by Lephalale in Limpopo het weer tot stilstand gekom toe duisende werkers begin staak het.